Source: http://www.trnava-live.sk/2018/10/10/poslanecki-kandidati-politickych-stran-a-koalicii-sa-citia-byt-diskriminovani-na-vylepovych-plochach-maju-mensi-priestor-ako-nezavisli-kandidati/
Timestamp: 2018-10-16 16:27:28+00:00
Document Index: 3022861

Matched Legal Cases: ['§ 16', 'čl. 30', 'čl. 30', 'čl. 12', '§9', '§16']

Eva Lackovičová z Odboru organizačného a vnútornej správy Mestského úradu v Trnave priamo na rokovaní poslancov uviedla, že mesto postupovalo v zmysle usmernenia Komisie pre voľby zriadenej Ministerstvom vnpútra SR. „Výlepové plochy sú zriadené na základe metodického pokynu komisie, teda pre všetkých kandidátov na primátora aj poslancov tak, aby bola dodržaná zásada rovnosti. To znamená každej politickej strane, koalícii a nezávislým kandidátom rovnako. Plocha sa má pre nezávislého kandidáta vyhradiť menom. Plochy boli vyhradené na základe počtu kandidujúcich politických subjektov, koalícií a nezávislých boli plochy rozdelené na základe zásady rovnosti,“ priblížila.
Peter Halada pripomenul, že zákon zrejme nezakazuje, aby mali všetci kandidáti rovnaký priestor na vlastnú prezentáciu zo strany mesta. Skôr naopak. „Skutočne nerozumiem, aký môže mať ktokoľvek problém vyhradiť pre všetkých absolútne rovnaké miesto.“
Poslanec Štefan Bošnák v rámci rozpravy poznamenal, že aktuálny stav je taký, že „napríklad 20 kandidátov koalície má k dispozícii jednu plochu a 20 nezávislých má dvadsať plôch“ s dovetkom, že právo na rovnosť šancí vo voľbách je pre jednotlivých kandidátov zadefinovaná aj v ústave.
„Tento proces riadia dlhoroční zamestnanci úradu s bohatými skúsenosťami. Vidím možnosť vo vyžiadaní si stanoviska od ministerstva vnútra, aby sa vyjadrilo, či je výklad ich usmernenia správny, prípadne nás ďalej navigovali, akým spôsobom by sme mali postupovať v prípade, že tento náš postup by nebol správny. Toto vieme zariadiť hneď zajtra,“ odpovedal Bročka.
„Mesto Trnava vyhradilo toto miesto tak, že každý jeden nezávislý kandidát na poslanca mestského zastupiteľstva má rovnako veľkú plochu na prezentovanie ako politická strana či hnutie resp. koalícia politických strán a hnutí, ktorá nominuje viac ako jedného kandidáta na poslanca mestského zastupiteľstva. Zákon o volebnej kampani č. 181/2014 Z. z. v § 16 poslednej vete stanovuje: „Vyhradená plocha musí zodpovedať zásadám rovnosti kandidujúcich subjektov.
V čl. 30 ods. 4 ústavy je uvedené, že občania majú za rovnakých podmienok prístup k voleným a iným verejným funkciám. Ustanovenie čl. 30 ods. 4 ústavy je nie len vyjadrením rovnosti občanov (čl. 12 ods. 2 ústavy), ale zároveň deklaruje demokratický charakter fungovania štátnej moci, resp. jej jednotlivých inštitútov,“ pripomína Naše MesTTo.
„V súlade zo zákonom č. 181/2014 Z.z. o volebnej kampani §9 ods. 1 písmeno a) ministerstvo vnútra vykonáva kontrolu volebnej kampane podľa toho zákona, a preto sa na Vás obraciam vo veci porušenia zákona č 181/2014 Z.z. o volebnej kampani §16 Umiestňovanie volebných plagátov posledná veta “Vyhradená plocha musí zodpovedať zásadám rovnosti kandidujúcich subjektov” mestom Trnava, ktoré v rozpore s citovaným zákonom nepridelilo plochy zodpovedajúce zásadám rovnosti kandidujúcim subjektom.
Výsledok je, že nezávislí kandidáti majú cca 10 násobne väčšiu plochu ako kandidáti politickí, čím je porušená zásada rovnosti kandidujúcich subjektov. Preto sa na Vás, ako orgán kontroly volebnej kampane, obraciam o kontrolu skutkového stavu a zabezpečenie dodržiavania volebného zákona mestom Trnava tak, aby vyhradená plocha zodpovedala zásadám rovnosti kandidujúcich subjektov.“
Strana SPOLU sa dištancuje od rozhodnutia volebnej komisie o vyškrtnutí názvov občianskych združení
Napísal PATRIK POKORNÝ 10. októbra 2018 8:02. Článok je zaradený do rubriky: Aktuálne, Ďalšie správy, Trnava. RSS 2.0.
48 komentárov pre “Poslaneckí kandidáti politických strán a koalícií sa cítia byť diskriminovaní. Na výlepových plochách majú menší priestor ako nezávislí kandidáti”
Nezávislý kandidát dáva na registráciu svoju jedinečnú kandidátnu listinu s názvom „KANDIDÁTNA LISTINA nezávislého kandidáta pre voľby do Mestského zastupiteľstva“ a podpisuje ju nezávislý kandidát. (=subjekt ) http://www.minv.sk/swift_data/source/verejna_sprava/volby_a_referendum/150_oso/oso18_22infoneka/OSO18_KLnekaZ1.docx
Takže sú tu vedľa seba „KANDIDÁTNA LISTINA politickej strany … “ a „KANDIDÁTNA LISTINA nezávislého kandidáta …“ a má byť zachovaná zásada rovnosti aj v poskytnutí veľkosti propagačnej plochy.
Navrhujem názov „Závislá sekta“.
Pri všetkej úcte, označenie „závislá sekta“ sadne mrázovej kádeháckej bande ako … na šerbel :)
A k danej podpore uviedli : … nemyslíme si, že je dôvod niečo meniť.. “ to ako na poste primátora.
Počuť od advokáta termín, že „treba dodržiavať ducha zákona“ je divné. Myslel som, že sa má dodržiavať presne čo je v zákone napísané a nie si niečo domýšľať, že by to mohlo tak byť.
Ako sa používa „duch zákona“ pri spore na súde?
Spravodlivosť sa stáva hluchá a slepá vtedy ak sa nedodržuje „duch zákona“. Tým sa myslí Duch – vízia, zámer, cieľ na čo sa zákon zaviedol.